Fælles holdning (EF) nr. 57/2003

fastlagt af Rådet den 25. juni 2003

med henblik på vedtagelse af Europa-Parlamentets og Rådets direktiv 2003/ ... /EF af ... om ændring af direktiv 94/35/EF om sødestoffer til brug i levnedsmidler

(2003/C 277 E/01)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 95,

under henvisning til forslag fra Kommissionen(1),

under henvisning til udtalelse fra Det Europæiske Økonomiske og Sociale Udvalg(2),

efter høring af Den Videnskabelige Komité for Levnedsmidler i henhold til artikel 6 i Rådets direktiv 89/107/EØF af 21. december 1988 om indbyrdes tilnærmelse af medlemsstaternes lovgivning om tilsætningsstoffer, som må anvendes i levnedsmidler(3),

efter proceduren i traktatens artikel 251(4), og,

ud fra følgende betragtninger:

(1) Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler(5) indeholder en liste over sødestoffer, det er tilladt at anvende i Fællesskabet, og betingelserne for deres anvendelse.

(2) Siden 1996 har Den Videnskabelige Komité for Levnedsmidler fundet, at to nye sødestoffer, sucralose og aspartam-acesulfamsalt, kan accepteres til brug i levnedsmidler.

(3) Udtalelsen fra Den Videnskabelige Komité for Levnedsmidler om cyclaminsyre og dens natrium- og calciumsalte (som førte til fastsættelsen af en ny acceptabel daglig indtagelse (ADI)) og de seneste undersøgelser af indtagelse af cyclamater medfører, at de maksimale anvendelsesdoser for cyclaminsyre og dens natrium- og calciumsalte bør reduceres.

(4) Betegnelsen på visse fødevarekategorier i direktiv 94/35/EF bør tilpasses for at tage hensyn til Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud(6) og til særdirektiver vedrørende visse grupper af fødevarer i bilag I til Rådets direktiv 89/398/EØF(7).

(5) Anvendelse af de pågældende tilsætningsstoffer overholder de generelle kriterier i bilag II til direktiv 89/107/EØF.

(6) Artikel 53 og 54 i Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed(8), fastlægger procedurer for vedtagelse af beredskabsforanstaltninger for fødevarer med oprindelse i Fællesskabet eller importeret fra et tredjeland. De sætter Kommissionen i stand til at vedtage sådanne foranstaltninger, hvis fødevarer må formodes at udgøre en alvorlig risiko for menneskers sundhed, dyresundheden eller miljøet, og hvis denne risiko ikke kan styres på tilfredsstillende vis ved hjælp af de foranstaltninger, der træffes af den eller de berørte medlemsstater.

(7) De nødvendige foranstaltninger til gennemførelse af direktiv 94/35/EF bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(9).

(8) Direktiv 94/35/EF bør derfor ændres i overensstemmelse hermed -

UDSTEDT FØLGENDE DIREKTIV:

Artikel 1

I direktiv 94/35/EF foretages følgende ændringer:

1) Artikel 4 affattes således:

"Artikel 4

Efter proceduren i artikel 7, kan det afgøres,

- om et bestemt levnedsmiddel skal betragtes som tilhørende en af de kategorier, der er omhandlet i tredje kolonne i bilaget, hvis der er divergerende opfattelser med hensyn til, om der i henhold til dette direktiv kan anvendes sødestoffer i det pågældende levnedsmiddel

- om et tilsætningsstof, der er opført i bilaget og tilladt 'quantum satis', anvendes i overensstemmelse med kriterierne i artikel 2, og

- om et stof er et sødestof efter artikel 1, stk. 2."

2) I artikel 5, stk. 2, indsættes følgende som tredje led:

"- aspartam-acesulfamsalt: 'indeholder en phenylalanin-kilde'".

3) Artikel 7 affattes således:

"Artikel 7

1. Kommissionen bistås af Den Stående Komité for Fødevarekæden og Dyresundhed, oprettet i medfør af artikel 58 i forordning (EF) nr. 178/2002(10), i det følgende benævnt 'komitéen'.

2. Når der henvises til denne artikel, anvendes artikel 5 og 7 i afgørelse 1999/468/EF(11), jf. dennes artikel 8.

Perioden i artikel 5, stk. 6, i afgørelse 1999/468/EF fastsættes til tre måneder.

3. Komitéen vedtager selv sin forretningsorden.".

4) Bilaget ændres som anført i bilaget til dette direktiv.

Artikel 2

Medlemsstaterne sætter de fornødne love og administrative bestemmelser i kraft for at efterkomme dette direktiv, således at:

- handel med og anvendelse af produkter, der er i overensstemmelse med dette direktiv, tillades senest(12)

- handel med og anvendelse af produkter, der ikke er i overensstemmelse med dette direktiv, forbydes senest(13). Produkter, der er markedsført eller mærket inden denne dato, og som ikke er i overensstemmelse med dette direktiv, kan dog markedsføres, indtil lagrene er tømt.

De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 3

Dette direktiv træder i kraft på dagen for offentliggørelsen i Den Europæiske Unions Tidende.

Artikel 4

Dette direktiv er rettet til medlemsstaterne.

Udfærdiget i ...

På Europa-Parlamentets vegne

Formand

På Rådets vegne

Formand

(1) EFT C 262 E af 29.10.2002, s. 429.

(2) EUT C 85 af 8.4.2003, s. 34.

(3) EFT L 40 af 11.2.1989, s. 27. Ændret ved Europa-Parlamentets og Rådets direktiv 94/34/EF (EFT L 237 af 10.9.1994, s. 1).

(4) Europa-Parlamentets udtalelse af 10. april 2003 (endnu ikke offentliggjort i EUT), Rådets fælles holdning af 25. juni 2003 og Europa-Parlamentets beslutning af ... (endnu ikke offentliggjort i EUT).

(5) EFT L 237 af 10.9.1994, s. 3. Senest ændret ved direktiv 96/83/EF (EFT L 48 af 19.2.1997, s. 16).

(6) EFT L 183 af 12.7.2002, s. 51.

(7) EFT L 186 af 30.6.1989, s. 27. Senest ændret ved direktiv 1999/41/EF (EFT L 172 af 8.7.1999, s. 38).

(8) EFT L 31 af 1.2.2002, s. 1.

(9) EFT L 184 af 17.7.1999, s. 23.

(10) EFT L 31 af 1.2.2002, s. 1.

(11) Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbestemmelser, der tillægges Kommissionen (EFT L 184 af 17.7.1999, s. 23).

(12) 12 måneder efter ikrafttrædelsen af dette direktiv.

(13) 18 måneder efter ikrafttrædelsen af dette direktiv.

BILAG

Bilaget til direktiv 94/35/EF ændres således:

1) I den tredje kolonne i skemaerne omformuleres følgende kategorier af levnedsmidler:

a) "komplette slankekostprodukter, som skal erstatte et enkelt måltid eller hele den daglige fødeindtagelse" ændres til "levnedsmidler til anvendelse i energifattige diæter med henblik på vægttab, som omhandlet i direktiv 1996/8/EF (*)"

b) "fuldkostpræparater og kosttilskud til brug under lægekontrol" ændres til "diætpræparater til særlige medicinske formål, jf. definitionen i direktiv 1999/21/EF (**)"

c) "kosttilskud i flydende form" ændres til "kosttilskud, jf. definitionen i direktiv 2002/46/EF (***), i flydende form"

d) "kosttilskud i fast form" ændres til "kosttilskud, jf. definitionen i direktiv 2002/46/EF, i fast form"

e) "kosttilskud på basis af vitaminer og/eller mineraler i form af sirup eller tyggetabletter" ændres til "kosttilskud, jf. definitionen i direktiv 2002/46/EF, på basis af vitaminer og/eller mineraler i form af sirup eller tyggetabletter".

2) Følgende fodnoter indsættes efter skemaerne:

(*) Kommissionens direktiv 1996/8/EF af 26. februar 1996 om levnedsmidler til anvendelse i energifattige diæter med henblik på vægttab (EFT L 55 af 6.3.1996, s. 22).

(**) Kommissionens direktiv 1999/21/EF af 25. marts 1999 om diætpræparater til særlige medicinske formål (EFT L 91 af 7.4.1999, s. 29).

(***) Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (EFT L 183 af 12.7.2002, s. 51).

3) Under E 951 "Aspartam" indsættes følgende kategori under "konfektureprodukter":

>TABELPOSITION>

4) Under E 952 Cyclaminsyre og dens natriums- og calcium-salte:

a) ændres den maksimale anvendelsesdosis fra "400 mg/l" til "250 mg/l" for følgende kategorier af levnedsmidler:

- aromatiserede drikkevarer på basis af vand, energireducerede eller uden tilsat sukker

- drikkevarer på basis af mælk og mælkeprodukter eller frugtsaft, energireducerede eller uden tilsat sukker

b) udgår følgende kategorier af levnedsmidler og maksimale anvendelsesdoser:

">TABELPOSITION>"

5) Følgende skemaer indsættes:

">TABELPOSITION>

>TABELPOSITION>"

RÅDETS BEGRUNDELSE

I. INDLEDNING

1. Kommissionen forelagde den 11. juli 2002 Rådet et forslag til Europa-Parlamentets og Rådets direktiv baseret på artikel 95 i traktaten om ændring af direktiv 94/35/EF om sødestoffer til brug i levnedsmidler(1).

2. Det Økonomiske og Sociale Udvalg og Europa-Parlamentet afgav udtalelse om forslaget henholdsvis den 11. december 2002(2) og den 10. april 2003(3).

3. Som følge af Europa-Parlamentets udtalelse tilsendte Kommissionen Rådet et ændret forslag(4) den 19. maj 2003.

4. Rådet vedtog den 25. juni 2003 sin fælles holdning i henhold til artikel 251 i traktaten.

II. FORMÅL

I hvidbogen om fødevaresikkerhed meddelte Kommissionen, at den havde til hensigt at foreslå en ændring til direktiv 94/35/EF med henblik på at ajourføre og revidere listen over sødestoffer til brug i levnedsmidler.

Derfor tager forslaget i lyset af den seneste tekniske og videnskabelige udvikling hovedsagelig sigte på at tillade to nye sødestoffer (sucralose og aspartam-acesulfamsalt) og overvåge de tilladte sødestoffer (nedsættelse af indtagelsen af cyclamater).

III. ANALYSE AF DEN FÆLLES HOLDNING

A. Generelle bemærkninger til Europa-Parlamentets ændringer

1. Rådet har - enten ord for ord eller i substansen - accepteret Europa-Parlamentets to ændringer (ændring 1 og 6), som de er indsat i Kommissionens ændrede forslag. Det har imidlertid ændret fristen for forbuddet mod anvendelse af produkter, der ikke er i overensstemmelse med direktivet, til 18 måneder efter ikrafttrædelsen.

2. Desuden har Rådet fulgt Kommissionens ændrede forslag ved at nedsætte de tilladte niveauer for cyclamater i drikkevarer på basis af vand samt drikkevarer på basis af mælk eller frugtsaft som foreslået af Europa-Parlamentet til 250 mg/l. Mens dette niveau ligger over de 100 mg/1, som Europa-Parlamentet foreslår, har Kommissionen i en erklæring til mødeprotokollen givet tilsagn om at overvåge de maksimale anvendelsesdoser for disse stoffer, bl.a. på baggrund af information fra medlemsstaterne om indtaget.

3. Med hensyn til de øvrige ændringer mener Rådet ligesom Kommissionen, at nogle af spørgsmålene i forbindelse med disse ændringer kan rejses i forbindelse med den fremtidige ajourføring af lovgivningen(5).

B. Vigtigste fornyelser foretaget af Rådet

1. De vigtigste fornyelser, som Rådet har foretaget i Kommissionens ændrede forslag, er:

- ordlyden af artikel 4 i direktiv 94/35/EF er gjort klarere, især med hensyn til anvendelsen af et tilsætningsstof, der er opført i bilaget og tilladt "quantum satis" (artikel 1, stk. 1)

- mærkningspligt for aspartam-acesulfamsalt (artikel 1, stk. 2)

- forenkling af opstillingen af tabellen i bilaget vedrørende den maksimale anvendelsesdosis for aspartam-acesulfamsalt for at angive grænseværdierne enten i acesulfam-K-ækvivalenter eller aspartam-ækvivalenter.

2. Der er foretaget andre ændringer af rent teknisk art, der tager sigte på at gøre direktivets tekst klarere (især vedrørende omformulering af visse kategorier og fødevarer i bilaget som følge af vedtagelsen af en række direktiver siden 1994).

IV. KONKLUSIONER

Rådet mener, at den fælles holdning sikrer yderligere harmonisering, idet den tager hensyn til Europa-Parlamentets vigtigste ønsker, især med henblik på at beskytte folkesundheden og give bedre forbrugeroplysning.

(1) EFT C 262 E af 29.10.2002, s. 429.

(2) EFT C 85 af 8.4.2003, s. 34.

(3) Dok. 8306/03.

(4) Dok. 9753/03.

(5) Udkast til erklæring fra Kommissionen til optagelse i Rådets mødeprotokol: "Kommissionen forpligter sig til inden for fire år at undersøge de resultater af undersøgelserne vedrørende sucraloseforbruget, som medlemsstaterne har indberettet i overensstemmelse med den fremgangsmåde, der fulgtes i forbindelse med rapporten om forbruget af tilsætningsstoffer i levnedsmidler, som blev forelagt i oktober 2001."